Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 126/09/1102	Bratislava II, 26.6.2012
EEČ : 2-9-80-2012

U Z N E S E N I E

Trestná vec:	obvinený XXXXX 
Zločin:	

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 2. 6. 2008 uzatvoril ako kupujúci kúpnu zmluvu s poškodenou XXXXX ako predávajúcou, ktorá bola osvedčená na notárskom úrade XXXXX so sídlom v XXXXX, ktorej predmetom bol predaj bytu číslo XXXXX, nachádzajúceho sa na druhom nadzemnom podlaží bytového domu na XXXXX v XXXXX, zapísaného na liste vlastníctva číslo XXXXX pre obec XXXXX XXXXX XXXXX za kúpnu cenu 1.200.000,- Sk, pričom za poškodenú podpísala kúpnu zmluvu doposiaľ neznáma osoba vydávajúca sa za menovanú, nakoľko poškodená dňa XXXXX zomrela, čím bola pozostalým poškodenej, a to XXXXX a XXXXX spôsobená škoda najmenej v značnom rozsahu,

lebo je trestné stíhanie neprípustné podľa § 9 odsek 1 písmeno d
Odôvodnenie:
Vyšetrovateľ vtedajšieho Okresného riaditeľstva Policajného zboru v Bratislave II, Úradu justičnej a kriminálnej polície, Odboru justičnej polície, Oddelenia ekonomickej kriminality (ďalej len „vyšetrovateľ) uznesením pod XXXXX zo dňa 21. 9. 2009 podľa § 199 odsek 1 Trestného poriadku začal trestné stíhanie vo veci zločinu podvodu formou spolupáchateľstva podľa § 20 k § 221 odsek 1, odsek 3 písmeno a/ Trestného zákona na skutkovom základe  uvedenom vo výrokovej časti citovaného uznesenia a uznesením pod XXXXX zo dňa 8. 10. 2009 podľa § 206 odsek 1 Trestného poriadku vzniesol XXXXX obvinenie pre zločin podvodu formou spolupáchateľstva podľa § 20 k § 221 odsek 1, odsek 3 písmeno a/ Trestného zákona na  skutkovom základe uvedenom vo výrokovej časti citovaného uznesenia.

Dňa 11. 6. 2012 bol na tunajšiu prokuratúru predložený vyšetrovací spis spolu s  návrhom na zastavenie trestného stíhania podľa § 215 odsek 1 písmeno d/ Trestného poriadku s poukazom na § 9 odsek 1 písmeno d/ Trestného poriadku, nakoľko obvinený dňa              XXXXX zomrel. Preskúmaním vyšetrovacieho spisu som zistila, že návrh vyšetrovateľa na zastavenie trestného stíhania je dôvodný. 

Doposiaľ vykonané dokazovanie nasvedčuje tomu, že skutok, pre ktorý je vedené trestné stíhanie sa stal, je trestným činom a spáchal ho obvinený.

V priebehu vyšetrovania bolo zistené, že dňa XXXXX obvinený XXXXX zomrel, čo preukazuje aj úmrtný list, vedený v knihe úmrtí Matričného úradu Mestskej časti XXXXX XXXXX vo      zväzku XXXXX, ročník XXXXX, strana XXXXX, por. č. XXXXX zo dňa XXXXX

Podľa § 2 odsek 1 Trestného poriadku nikto nemôže byť stíhaný ako obvinený inak než zo zákonných dôvodov a spôsobom, ktorý ustanovuje tento zákon.

Podľa § 2 odsek 10 Trestného poriadku orgány činné v trestnom konaní postupujú tak, aby bol zistený skutkový stav veci, o ktorom nie sú dôvodné pochybnosti, a to v rozsahu nevyhnutnom na ich rozhodnutie. Dôkazy obstarávajú z úradnej povinnosti. Právo obstarávať dôkazy majú aj strany. Orgány činné v trestnom konaní s rovnakou starostlivosťou objasňujú okolnosti svedčiace proti obvinenému, ako aj okolnosti, ktoré svedčia v jeho prospech, a v oboch smeroch vykonávajú dôkazy tak, aby umožnili súdu spravodlivé rozhodnutie.

Podľa § 2 odsek 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán.

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 odsek 1 písmeno d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a má byť zastavené proti tomu, kto zomrel alebo bol vyhlásený za mŕtveho. 

Vzhľadom na vyššie uvedené skutočnosti som preto rozhodla tak, ako je uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miroslava Vanková
prokurátorka